**ПРОТОКОЛ № 17/ 02.10.2019 г.**

**Днес, на дата 02.10.2019 год. от 17:00 часа**, в сградата на общинска администрация Несебър, в гр. Несебър, ул. „Еделвайс“ № 10, в заседателна зала на първи етаж, се проведе заседание на Общинска избирателна комисия в община Несебър (ОИК), назначена с Решение № 874-МИ/29.08.2019 год. на Централната избирателна комисия за произвеждане на избори за общински съветници и кметове на 27 октомври 2019г., а именно:

1. Силвия Стоянова Димитрова – Председател;

2. Евдокия Атанасова Делибалтова – Заместник - председател;

3. Жулиета Иванова Белева – Заместник - председател;

4. Десислава Николова Николова – секретар;

5. Светослава Димитрова Наумова – член;

6. Зорница Недялкова Кудева– член;

7. Симеон Александров Чокелиев– член;

8. Веселин Михайлов Радев– член;

9. Ангел Георгиев Карастоянов– член;

10. Диана Нейкова Атанасова – член;

11. Виолета Руменова Попова – член;

12. Ирена Викторова Окишелова – член;

13. Таня Панайотова Панайотова-Маркова – член;

Отсъстват: Жулиета Иванова Белева - зам. председател; Ангел Георгиев Карастоянов – член и Зорница Недялкова Кудева - член.

Председателят на ОИК – Несебър констатира, че е налице кворум и обяви заседанието за открито. Същият предложи заседанието да протече по следния дневен ред:

**Проект за дневен ред:**

|  |  |  |
| --- | --- | --- |
| № | **Материали за заседанието:** | **Член ОИК****докладчик** |
|  | Разглеждане на преписката по жалба с вх. №18 от 20.09.2019 год. подадена в 15.42 часа от ПП „ГЕРБ“ чрез пълномощника Мая Младенова Георгиева | **СН/ВР** |
| 2. | Разни | **СН** |

Не постъпиха други предложения за дневен ред или за допълване на така предложения, поради което той беше подложен на гласуване.

**Резултати от поименно гласуване на членовете на ОИК – Несебър:**

|  |  |  |
| --- | --- | --- |
| **Член на ОИК** | **ЗА** | **ПРОТИВ** |
| СИЛВИЯ СТОЯНОВА ДИМИТРОВА |  |  |
| ЖУЛИЕТА ИВАНОВА БЕЛЕВА | отсъства |  |
| ЕВДОКИЯ АТАНАСОВА ДЕЛИБАЛТОВА |  |  |
| ДЕСИСЛАВА НИКОЛОВА НИКОЛОВА |  |  |
| СВЕТОСЛАВА ДИМИТРОВА НАУМОВА |  |  |
| ЗОРНИЦА НЕДЯЛКОВА КУДЕВА | отсъства |  |
| СИМЕОН АЛЕКСАНДРОВ ЧОКЕЛИЕВ |  |  |
| ВЕСЕЛИН МИХАЙЛОВ РАДЕВ |  |  |
| АНГЕЛ ГЕОРГИЕВ КАРАСТОЯНОВ | отсъства |  |
| ДИАНА НЕЙКОВА АТАНАСОВА |  |  |
| ВИОЛЕТА РУМЕНОВА ПОПОВА |  |  |
| ИРЕНА ВИКТОРОВА ОКИШЕЛОВА |  |  |
| ТАНЯ ПАНАЙОТОВА ПАНАЙОТОВА-МАРКОВА |  |  |

Гласували „За”– 10 души; „Против”– 0

**Предвид формираното мнозинство, решението се счита прието.**

След приемането на дневния ред се пристъпи към разглеждане на точките от същия и вземане на решения, като за протоколчик беше определен единодушно Светослава Наумова.

**По т. 1 от дневния ред:** *Разглеждане на преписката по жалба с вх. №18 от 20.09.2019 год. подадена в 15.42 часа от ПП „ГЕРБ“ чрез пълномощника Мая Младенова Георгиева*

Постъпила е жалба с вх. №18 от 20.09.2019 год. подадена в 15.42 часа от ПП „ГЕРБ“ чрез пълномощника Мая Младенова Георгиева.

В жалбата са изложени следните твърдения:

Кмет на Община Несебър е Николай Кирилов Димитров.

Същият е регистриран като кандидат за кмет на община Несебър за изборите, насрочени на 27 октомври 2019 год. на 19.09.2019г.

На 20.09.2019 год. Николай Кирилов Димитров е участвал в мероприятия на Община Несебър свързани с обект велоалея, свързваща с.о. „Чолакова чешма“ с к.к. „Слънчев бряг“ и другото – разширяване на съществуващо трасе на улица между основния транспортен разпределител на к.к. „Слънчев бряг“ и първокласен път I-9 при разклона на с. Кошарица, както и че на същата дата е паркирал личния си автомобил на служебно паркомясто пред административната сграда на община Несебър.

С горните деяния, според подателя на жалбата, Николай Кирилов Димитров е извършил нарушение на ИК.

За установяване на изложената в жалбата фактическа обстановка, с писмо изх. №66/20.09.2019 год. е изискана информация от община Несебър относно датата на провеждане на гореописаните мероприятия.

На 24.09.2019 год. в ОИК – Несебър е постъпил писмен отговор на изисканата информация, вх. №20 по Входящия регистър на ОИК – Несебър.

 От така постъпилият писмен отговор се установява, че описаните в жалбата мероприятия са проведени на 19.09.2019 год.

В подкрепа на така изложените твърдения е приложена разпечатка от ел.поща на отдел „Връзки с обществеността“, изходящи писма, от което е видно, че на 19.09.2019 год. в 15.55 часа, до ел. поща на Димитър Димитров, за когото от писмото става ясно, че е лицето което поддържа и актуализира интернет страницата на община Несебър, са изпратени 11 прикачени файла включително и снимки, които са приложени и от жалбоподателя.

Приложено е също и Заявление с вх. №Н1 – ОА1 – 6111/20.09.2019 год. от което става ясно, че Николай Димитров ще ползва неплатен отпуск за периода от 20.09.2019 год. вкл., до 01.11.2019 год.

 На 20.09.2019 год. при посещение на г-н Николай Димитров в ОИК-Несебър за получаване на Удостоверението за регистрацията му като кандидат за кмет на Община, г-н Димитров е дал гласни обяснения, пред председателя на ОИК-Несебър и други присъстващи членове, че на 20.09.2019г. е посетил Общината с цел входиране от негова страна на заявление, с което същия заявява, че ще ползва неплатен служебен отпуск, считано от 20.09.2019г., както и за получаване на удостоверението си, че същият е регистриран, като кандидат за Кмет на община, поради което и личният му лек автомобил е бил паркиран на служебно /общинско/ паркомясто пред Общината.

За да се произнесе ОИК – Несебър взе предвид следното:

В постъпилата жалба са изложени твърдения за две отделни нарушения извършени от Николай Кирилов Димитров, а именно:

* Участие в мероприятия на община Несебър в качеството му на Кмет на общината, след регистрацията му като кандидат за Кмет на община Несебър на насрочените за 27 октомври 2019 год. местни избори.
* Паркиране на личен автомобил на служебно, на община Несебър, паркомясто.

Императивната разпоредба на чл. 161, ал.1 от ИК задължава Кандидат, който е държавен или местен орган или заема служба в администрацията на държавен или местен орган, с изключение на кандидат за общински съветник, задължително да ползва по свой избор неплатен служебен отпуск или платен годишен отпуск за времето от регистрацията до обявяване на резултатите от изборите. В случая Николай Кирилов Димитров е регистриран като, като кандидат за кмет на община Несебър на предстоящите на 27 октомври 2019 год. местни избори с Решение № 65/19.09.2019 год. Същото е обявена на таблото за съобщения на 19.09.2019 год. в 17,40 часа и в интернет страницата на ОИК – Несебър на същата дата.

В този смисъл от 20.09.2019 год. Николай Кирилов Димитров по императивното изискване на чл. 161, ал. 1 от ИК следва да ползва служебен отпуск.

Тъй като Решение № 65/19.09.2019 год. е постановено след края на работното време на община Несебър, то първата възможност за подаване на заявление за отпуск е на 20.09.2019 год. след началото на работното време на община Несебър.

 Видно от представеното Заявление с вх. № Н1 – ОА1 – 6111 на 20.09.2019 год. Николай Кирилов Димитров е изпълнил вмененото му с чл. 161, ал.1 от ИК задължение.

От представената разпечатка от ел. поща е видно, че мероприятията са проведени на 19.09.2019 год., като от 20.09.2019 год. Николай Кирилов Димитров е в служебен отпуск.

От изложеното следва, че твърдението за първото нарушение е неоснователно.

По отношение изложените твърдения за второто нарушение на ИК, а именно: Паркиране на личен автомобил на служебно паркомясто на община Несебър, ОИК приема следното: Изложеното в жалбата твърдение се подкрепя и от обясненията на Николай Кирилов Димитров дадени пред председателя на ОИК – Несебър според, които г–н Димитров е посетил Общината с цел входиране от негова страна на Заявление, с което същия заявява, че ще ползва неплатен служебен отпуск, считано от 20.09.2019г., както и за получаване на удостоверението си от ОИК – Несебър, която се помещава в сградата на Общинска администрация - Несебър, че същият е регистриран, като кандидат за Кмет на община, поради което и личният му лек автомобил е бил паркиран на служебно /общинско/ паркомясто.

Според ОИК – Несебър така установеното деяние не покрива фактическият състав на административно нарушение, на което и да е от описаните в Част трета, „Административно-наказателни Разпоредби“ на ИК състави или пък да нарушава друга забрана установена в ИК.

По тази причина, след като деянието не е административно нарушение, то липсва основание ОИК – Несебър да открива административно-наказателно производство.

Предвид изложеното и на основание чл.87, ал.1, т.22 от ИК ОИК – Несебър, приема следното

**РЕШЕНИЕ № 113:**

Приема за установено, че Николай Кирилов Димитров, регистриран като кандидат за кмет на община Несебър на насрочените на 27 октомври 2019 год. местни избори с Решение № 65/19.09.2019 год. на ОИК – Несебър, не е извършил нарушение на Изборният кодекс.

Решението може да се оспорва пред Централната избирателна комисия по реда на чл.88 от ИК в срок три дни от обявяването му.

На основание чл.70, ал.8 от ИК Председателят на ОИК – Несебър изразява особено мнение:

Считам, че по отношение на ползването от регистрирания кандидат Николай Кирилов Димитров на служебно (общинско) паркомясто пред сградата на Общинска администрация Несебър посредством паркирането на личния си автомобил, е налице извършено нарушение на императивната разпоредба на чл. 168, ал. 3 от ИК, с която се предвижда изрична забрана за безплатно използване на административен ресурс в предизборната кампания. Съгласно § 1, т. 18 от ДР на ИК „публичен административен ресурс“ са бюджетни средства, помещения, автомобили, самолети и други транспортни средства, оборудване и други движими и недвижими вещи – държавна или общинска собственост, предоставени на администрацията, държавните и местните органи и държавните и общински предприятия.“ Ето защо намирам жалбата за основателна и доказана в тази й част, поради което са налице предпоствките за уважаването и в тази й част, като се открие процедура по ЗАНН. С оглед маловажността на случая и предвид, че деянието е извършено през първия ден след регистрацията на кандидата, съгласно чл. 28 от ЗАНН, за маловажни случаи на административни нарушения наказващият орган може да не наложи наказание, като предупреди нарушителя, устно или писмено, че при повторно извършване на нарушение ще му бъде наложено административно наказание.

Препис от решението да се изложи на информационното табло на Общинска избирателна комисия – Несебър в сградата на общинска администрация: гр. Несебър, ул. „Еделвайс” №10 и да се публикува на интернет страницата на комисията.

**Резултати от поименно гласуване на членовете на ОИК – Несебър:**

|  |  |  |
| --- | --- | --- |
| **Член на ОИК** | **ЗА** | **ПРОТИВ** |
| СИЛВИЯ СТОЯНОВА ДИМИТРОВА |  |  |
| ЖУЛИЕТА ИВАНОВА БЕЛЕВА | отсъства |  |
| ЕВДОКИЯ АТАНАСОВА ДЕЛИБАЛТОВА |  |  |
| ДЕСИСЛАВА НИКОЛОВА НИКОЛОВА |  |  |
| СВЕТОСЛАВА ДИМИТРОВА НАУМОВА |  |  |
| ЗОРНИЦА НЕДЯЛКОВА КУДЕВА | отсъства |  |
| СИМЕОН АЛЕКСАНДРОВ ЧОКЕЛИЕВ |  |  |
| ВЕСЕЛИН МИХАЙЛОВ РАДЕВ |  |  |
| АНГЕЛ ГЕОРГИЕВ КАРАСТОЯНОВ | отсъства |  |
| ДИАНА НЕЙКОВА АТАНАСОВА |  |  |
| ВИОЛЕТА РУМЕНОВА ПОПОВА |  |  |
| ИРЕНА ВИКТОРОВА ОКИШЕЛОВА |  |  |
| ТАНЯ ПАНАЙОТОВА ПАНАЙОТОВА-МАРКОВА |  |  |

Гласували „За”– 9 души; „Против”– 1

**Предвид формираното мнозинство, решението се счита прието.**

**По т. 2 от дневния ред:** *Разни.*

Председателят на ОИК докладва за предстоящо нейно отсъствие за периода 03 – 05.10.2019г., поради което определя за свои заместници:

* за периода 03-04.10.2019г. – Евдокия Атанасова Делибалтова – Заместник - председател и
* за периода 05-06.10.2019г. - Жулиета Иванова Белева – Заместник - председател;

Предвид необходимостта от определяне на двама членове от ОИК – Несебър, коитообявяват екземплярите от решенията на настоящото заседание, Общинска избирателна комисия – Несебър, **прие следното РЕШЕНИЕ №114:** за днешното заседание на Общинската избирателна комисия, обявяването на решенията да се извърши от Веселин Михайлов Радев и Симеон Александров Чокелиев.

Решението може да се обжалва пред Централната избирателна комисия по реда на чл.88 от ИК в срок три дни от обявяването му.

Препис от решението да се изложи на информационното табло на Общинска избирателна комисия – Несебър и да се публикува на интернет страницата й.

**Резултати от поименно гласуване на членовете на ОИК – Несебър:**

|  |  |  |
| --- | --- | --- |
| **Член на ОИК** | **ЗА** | **ПРОТИВ** |
| СИЛВИЯ СТОЯНОВА ДИМИТРОВА |  |  |
| ЖУЛИЕТА ИВАНОВА БЕЛЕВА | отсъства |  |
| ЕВДОКИЯ АТАНАСОВА ДЕЛИБАЛТОВА |  |  |
| ДЕСИСЛАВА НИКОЛОВА НИКОЛОВА |  |  |
| СВЕТОСЛАВА ДИМИТРОВА НАУМОВА |  |  |
| ЗОРНИЦА НЕДЯЛКОВА КУДЕВА | отсъства |  |
| СИМЕОН АЛЕКСАНДРОВ ЧОКЕЛИЕВ |  |  |
| ВЕСЕЛИН МИХАЙЛОВ РАДЕВ |  |  |
| АНГЕЛ ГЕОРГИЕВ КАРАСТОЯНОВ |  |  |
| ДИАНА НЕЙКОВА АТАНАСОВА |  |  |
| ВИОЛЕТА РУМЕНОВА ПОПОВА |  |  |
| ИРЕНА ВИКТОРОВА ОКИШЕЛОВА |  |  |
| ТАНЯ ПАНАЙОТОВА ПАНАЙОТОВА-МАРКОВА | отсъства |  |

Гласували „За”– 10 души; „Против”– 0

**Предвид формираното мнозинство, решението се счита прието.**

Поради изчерпване на дневния ред, председателят на ОИК – Несебър обяви закриването на заседанието в 18:00 часа.

ПРОТОКОЛЧИК:\_\_\_\_\_\_\_\_\_\_\_\_\_\_\_\_\_\_

ПРЕДСЕДАТЕЛ:\_\_\_\_\_\_\_\_\_\_\_\_\_\_\_\_\_\_

 Силвия Димитрова

СЕКРЕТАР:\_\_\_\_\_\_\_\_\_\_\_\_\_\_\_\_\_\_\_\_\_\_

 Десислава Николова